জন সিনা
জন ফিলিক্স অ্যন্থনিও সিনা (; জন্মঃ ২৩ এপ্রিল ১৯৭৭) একজন মার্কিন পেশাদার কুস্তিগীর, র‌্যাপার, অভিনেতা। তিনি ডাব্লিউডাব্লিউই-এর সাথে চুক্তিবদ্ধ। সিনা সাবেক ডাব্লিউডাব্লিউই ইউনাইটেড স্টেটস চ্যাম্পিয়ন। তিনি ১৬ বারের ডাব্লিউডাব্লিউই চ্যাম্পিয়ন, যা এখন পর্যন্ত সবচেয়ে বেশি বার। তিনি ২০০৫ সাল থেকে ডাব্লিউডাব্লিউই-এর ফ্র্যাঞ্চাইজি খেলোয়াড় এবং পরবর্তীতে তাকে আখ্যায়িত করা হয়েছে সংস্থার জনপ্রিয় মুখ হিসেবে।
ফ্রান্সিস ফোর্ড কোপলা
ফ্রান্সিস ফোর্ড কোপলা (ইংরেজি: Francis Ford Coppola, জন্ম: ৭ই এপ্রিল, ১৯৩৯) হলেন একজন মার্কিন চলচ্চিত্র পরিচালক, প্রযোজক এবং চিত্রনাট্যকার। তিনি ৫ বার একাডেমি পুরস্কার অর্জন করেন। চলচ্চিত্র পরিচালনার পাশাপাশি কোপলা মদ্যব্যবসায়ী, পত্রিকার প্রকাশক এবং হোটেল-মালিকও ছিলেন। তিনি "হফস্ট্রা বিশ্ববিদ্যালয়" থেকে থিয়েটার বিষয়ে স্নাতক ডিগ্রি লাভ করেন। এরপর "ইউসিএলএ ফিল্ম স্কুল" থেকে চলচ্চিত্র পরিচালনায় "এমএফএ" ডিগ্রি অর্জন করেন। সবচেয়ে বেশী জনপ্রিয়তা ও খ্যাতি অর্জন করেছেন যে ছবিগুলো পরিচালনা করে সেগুলো হচ্ছে: "গডফাদার ত্রয়ী", দ্য কনভার্সেশন এবং ভিয়েতনাম যুদ্ধের উপর ভিত্তি করে নির্মিত অ্যাপোক্যালিপ্‌স নাও।